open-index/open-wikipedia-markdown huggingface dataset:
Ieruni I

**Giruni**, canusciutu puru comu **Ieruni**, tirannu di Sarausa dû 478 ô 466 a.C.. Morsi a Catania. Nun s'havi a cunfùnniri cu Giruni II chi campau dù sèculi cchiù tardu.

Giruni
Nazzismu

Lu **nazzismu** o **nazziunalsucialismu** fu n'ideoluggìa chi si sviluppau ntâ Girmania di l'anni '30 e '40 dû vintèsimu sèculu. Basatu supra lu razzismu e n particulari l'antisemitismu, purtava n avanti l'idìa dâ supiriuritati dâ razza tudisca, e cu Hitler lu nazzismu agghicau a rapprisintari na minazza pâ stabbilitati pulìtica di l'Europa cintrali, divintannu una dî càusi principali dû scoppiu sâ secunna guerra munniali.

Catigurìa:Storia
Troia

**Troia** è na cità antica chi s'attrova ntâ costa turca attuali, vicinu ô strittu dî Dardanelli. Secunnu la liggenna fu distrutta dî greci, ntî na guerra chi durau 20 anni. L'abbinimenti foru cuntati di Omeru, ntî l' *[[Ilìadi]]*. Puru siddu nun c'è cirtizza assuluta di la virità stòrica, la cità sarvau nu certu misteru nzinu ô diciannuvèsimu sèculu, quannu l'archiòlucu tudiscu Heinrich Schliemann arriniscìu a idintificari li resti di na cità chi putìa èssiri Troia.

Catigurìa:Grecia antica
Catigurìa:Storia
Spizziali

Lu **spizziali** è na pirsuna lauriata n farmacìa c'asèrcita l’attivitati di priparari e vìnniri midicinali.

Catigurìa:Prufissioni
Midicinali

Lu **midicinali** è na midicina, nu pruduttu farmacèuticu.

## Viditi puru
* DARPP-32

Catigurìa:Midicina
Cunfusioni (chiassu)

La **cunfusioni** è nu chiassu, nu rumuri granni cu baraunna.

Catigurìa:Sucità
Catigurìa:Scrusci
Catigurìa:Genti
Avillinu

**Avillinu** è na cità di 56.993 abbitanti, capulocu di l'omònima pruvincia.

Catigurìa:Campania
Catigurìa:Cumuni dâ pruvincia di Avillinu
Pruvincia di Avillinu

La **pruvincia di Avillinu** è na pruvincia dâ Campania, e lu capuluocu è Avillinu. 

Catigurìa:Campania
Avillinu
Cunfusioni (disòrdini)

La **cunfusioni** è n'ammiscata di cosi o pirsuni senza òrdini, a la sanfasò, zoè lu disòrdini.

Catigurìa:Cosi
Catigurìa:Fatti
Facchina

**Facchina** pò rifiriri a:
*nu magghiuncinu: Facchina (magghiuncinu)
*nu redingottu: Facchina (redingottu)
Fasciu

Lu **fasciu** è nu nzemi d'oggetti, speci di forma longa e suttili, riuniti o ligati nzèmmula, n modu di putiri èssiri traspurtati facirmenti.

Catigurìa:Cosi
Lussu

Lu **lussu** è n'ostintazzioni, nu sfoggiu di ricchizza ca si manifesta speci ntô vèstiri, nta l’arridamentu o ntô sfrazzu di l'edifici.

Catigurìa:Fatti
Catigurìa:Ricchizza
Fastiddiu

Lu **fastiddiu** è na sinzazzioni di disturbu, nzuffirenza o disaciu.

Catigurìa:Sinzazzioni
Catigurìa:Fatti
Sfrazzu

Lu **sfrazzu** (forsi dû spagnolu "disfraz") è n'ostintazzioni, nu sfoggiu di ricchizza e magnificenza.

Catigurìa:Cosi
Catigurìa:Ricchizza
Fattu

Lu **fattu** è zoccu accadi, si virìfica ntâ rialtati. Poti èssiri lu risurtatu cuncretu d'un cumpurtamentu, n’azzioni, ecc.

Catigurìa:Fatti
Catigurìa:850 palori siciliani di basi
Faidda

La **faidda** è lu frammentu minutu di materia ncanniscenti e ca poti addumari nu focu.

Catigurìa:Cosi
Cuntu

**Cuntu** pò rifiriri a:
*na narrazzioni: Cuntu (narrazzioni)
*nu cumpunimentu: Cuntu (cumpunimentu)

Lu plurarli è cunta o cunti.

Catigurìa:850 palori siciliani di basi
Muccaturi

Lu **muccaturi** (forsi dû spagnolu anticu "mocador") è nu quatratu di tissutu liggeru variamenti culuratu e rifinitu, usatu pi sciusciàrisi lu nasu, asciucàrisi lu suduri, ecc. 

Catigurìa:Cosi
Catigurìa:Mminzioni umani
Frevi

La **frevi** è nu riarzu dâ timpiratura di lu corpu oltri la norma ca custituisci na riazzioni di difisa di l’organismu a malatìi, "stress" o àutri tràumi, cu cunziquenti aumentu dâ friquenza rispiratoria e cardìaca.

Catigurìa:Fatti
Firita

La **firita** è nu taggghiu, na lacirazzioni dâ peddi e dâ carni causata di n’arma, di n'oggettu tagghienti, d'un corpu cuntunnenti, ecc.

Catigurìa:Firiti
Sustanza

La **sustanza** è lu nzemi di mulèculi o avutri entità mulèculari (atumi, ioni, e via discurrennu) ca custituìscinu li corpi (chi ponnu essiri gassi, liquidi o solidi) cui sunnu cunfiriti spicìfichi qualitati e pruritati.

## Sustanzi semplici e cumposti
Li sustanzi ponnu esseri semplici o cumposti. Li sustanzi semplici su fatti cu entità muleculari chi ognaduna havi atumi di lu stessu tipu (chi veni a diri di lu stessu elimentu chìmicu), mentri li sustanzi cumposti su fatti cu entità muleculari chi ognaduna havi atumi di tipu differenti (chi veni a diri di dui o chiossà elimenti chìmici differenti).

Esempi di sustanzi semplici sunnu: lu chiummu, l'ussìginu e l'idrògginu.

Esempi di sustanzi semplici sunnu: l'acqua, l'ammunìaca e lu zùccaru.

Catigurìa:Cosi
Catigurìa:Chìmica
Nfurra

La **nfurra** (forsi dû spagnolu "forro", zoè «fòdira») è na fòdira di tissutu a forma di sacchettu, speci pruvvista di buttuni o lazzi, cu cui si cummìgghianu li chiumazza.

Lu tèrmini pò rifiriri macari â stoffa usata pi jìnchiri nu matarazzu.  La sprissini «nfurrê pettu» rifirisci â riempitura di  tila ca s'attrova â parti davanzi dâ giacca.

## Modi di diri
* nun mèttiri nfurri - nun fari l'accusi o pùlici
* tàul'i nfurra - tàula dû rivistimentu dintra â barca
* fari nfurra - tradiri, ngannari la fiducia

## Rifirimenti


Catigurìa:Cosi
Catigurìa:850 palori siciliani di basi
Ferru

Lu **ferru** è l'elementu chìmicu dâ tàvula piriòdica di l'elementi ca havi comu simmulu "Fe", lu sò nùmmuru atòmicu è 26 , lu pisu atòmicu è 55,84, lu pisu spicìficu è 7,85 g/ cm3, accuntu lu puntu di fusioni è di quarchi &nbsp;°C.; è nu mitaddhu di culuri firranti–argèntiu mpiegatu, pi la sò duttilitati, ntâ fabbricazzioni di tanti uggetti e ntâ priparazzioni di lighi.
Lu 5% dû pisu dâ crusta dâ Terra è fattu di ferru.
È nu cumpunenti assinziali dâ clorufilla e di l’emuglubbina e pi chissu è ndispinzabbili pi tutti l’èssiri viventi.

Catigurìa:Elimenti chìmici
Catigurìa:Mitalli
Catigurìa:Matiriali
Catigurìa:850 palori siciliani di basi
Menzaustu

**Menzaustu** è la fistivitati pupulari cilibbrata n orìggini lu primu austu e spustata n sèquitu a lu quìnnici di lu misi pi fàrila cuincìdiri cu la ricurrenza litùrgica di l’Assunzioni.

Catigurìa:Festi pupulari
Catigurìa:Riliggiuni
Firmagghiu

Lu **firmagghiu** è na chiusura pi abiti, cinturi, cuddani, bracciali, ecc. 

Catigurìa:Mminzioni umani
Sciacca (Girgenti)

**Sciacca** ('n passatu scritta Xacca) è nu cumuni di 40.220 abbitanti dâ pruvincia di Girgenti.

Sta citati è famusa pi li sò termi e pi lu Carnalivari.

L'abbitanti di Sciacca si ricinu “Sciacchitani”, in italianu “Saccenzi”

## Monumenti
Sciacca havi cincu porti mpurtanti:

- la "Porta Palermu"

- la "Porta San Sarvaturi" 

- la "Porta San Caloggeru"

Avanti ca li bummardamenti di la guerra li jiccassiru n terra cc'eranu àutri dui porti: la "Porta Vagnu" e la "Porta di Mari".

Cc'è videmma nu casteddu chiamatu Casteddu Luna, uggettu di lijenni fatti di odiu, sangu e amuri.

## Nasciuti n Sciacca
*Tummasu Fazellu (1498-1570), riliggiusu, viaggiaturi, scritturi e stòricu sicilianu.

## Na puisìa pi Sciacca
Puisìa di Vincenzu Licata:

Ai miei concittadini lontani

:T'amu pirchì si bedda, Sciacca mia,
:pi ssa luci chi manna lu to' mari.
:pirchì mi rigalasti la puisia
:ccu lu travaghiu di sti marinari.

:T'amu, pirchì mi basta ssu tramuntu
:pi farimi 'n-artista divintari,
:pirchì lu to' passatu è com'un cuntu
:d'omini illustri e di ricordi cari.

:T'amu pi la to' genti rispittusa
:ch'avi l'anima sempri arrifriscata
:di sta nostra marina purtintusa
:sempri d'un suli d'oru illuminata.

:A guardariti anticchia di stu mari
:pari chi scinni Tu di la vaddata
:pirchì tuttu st'azzurru vo' abbrazzari
:pi daricci, di cori, na vasata.

:T'amu pirchì lu "munti" toi nfatatu
:ti fa curuna, o terra mia divina,
:Lu "munti", dunni vighia 'n-granni fatu
:natu e crisciutu dintra sta marina.

:T'amu pi li carizzi chi m'hai datu
:quannu, nicuzzu, ntra li to' vaneddi,
:lassavi lu me' côri spinsiratu
:e la nnuccenza di sti vavareddi.

:Si quarchi vota Tu mi sì cuntraria
:pirchì di certi cosi nun t'adduni,
:ssi to'... tintizzi mannu tutti all'aria
:pi sti versi amurusi chi mi duni.

:Pirchì davanti a Tia mi sentu nicu
:comu nicu mi sentu ccu la mamma.
:Sciacca, paisi beddu, eterna fiamma,
:ti salutu, t'abbrazzu e binidicu.


## Tradizzioni e manifestazzioni
* Carnalivari di Sciacca. Sfilati di carri e corsi mascarati.
* 18 giugnu, Festa 'rî San Calojru. Fisteggiamenti.
* 29 sittèmmiru, Festa 'rî San Michele Arcanciulu. Fisteggiamenti.

## Lijami di fora
*Situ ufficiali dû cumuni
*Carnalivati di Sciacca

Catigurìa:Cumuni dâ pruvincia di Girgenti
Fetu

Lu **fetu** è lu malu ciàuru, causatu di vari elementi. Lu fetu veni usatu ntâ natura, p'asèmpiu p'avvisari certi prìculi.

## Curtura
Nu fetu sintutu comu malu pi na pupulazzioni o pi certa genti, pò jèssiri vistu comu piacèvuli di quarchi n'àutru, unni sunnu cchiù familiari o hannu na megghiu reputazzioni.

Catigurìa:Aduri
Zagaredda

La **zagaredda** è na striscia di stoffa o d'àutru matiriali veru risistenti ca s'usa pi rifinituri d'abbiti e biancarìa.

Catigurìa:Cosi
Catigurìa:Stoffi
Feu

Lu **feu** è nu tirritoriu cuncessu n binificiu.

Poti èssiri macari nu granni pussidimentu tirreru (vìdiri: Funnu (latifunnu)).

Catigurìa:Giugrafìa
Vampata

**Vampata** pò rifiriri a:
*na ciamma di brevi durata: Vampata (ciamma di brevi durata)
*na ciamma 'n gèniri: Vampata (ciamma)
Ciamma

La **ciamma** è na lingua luminusa di gas n cummustioni, prudutta di quarchiccosa c'abbrucia.

Catigurìa:Focu
Cirinu

*Siddu stati circannu àutri significati, taliati [[Cirinu (disambiguitati)]]*

Lu **cirinu**, lu **pòspuru** o **sòlfiru** è nu vastuneddu ntrisu di sustanza nciammabbili, usatu pi prucurarisi lu focu. Li noma diversi si spieganu cu diffirenzi nichi ntra iddi.
 
Lu **cirinu** è curtu e finu, cû fustu ntrisu di cira. 

Lu **solfiru** havi na parti finali ca cunteni sùrfuru. 

L'etimoluggia di **pòspuru** è liata all'omonimu elimentu chimicu. 

Chiddi usati n cucina sunnu di quarchi cintìmitru di lunchizza.

Catigurìa:Mminzioni umani
Catigurìa:Focu
Catigurìa:850 palori siciliani di basi
Ciancu

Lu **ciancu** è la parti latirali di lu corpu umanu, cumprisa tra l'ùrtimi còstuli e l’anca.

Catigurìa:Anatumìa
Woody Allen

**Woody Allen**, lu nomu d'arti d**'Allen Stewart Königsberg** (New York, primu di dicèmmiru 1935), è nu riggista e atturi miricanu, e puru di cchiù nu còmicu, scritturi di dramma e clarinittista jazz.

## Filmografìa
Li film chi fici comu riggista (titulu in italianu e ngrisi):

**[[Che fai, rubi?]]* (*What's Up, Tiger Lily?*) (1966)
**[[Prendi i soldi e scappa]]* (*Take the Money and Run*) (1969)
**[[Men of Crisis: The Harvey Wallinger Story]]*, curtumitraggiu pi la TV (1971)
**[[Il dittatore dello stato libero di Bananas]]* (*Bananas*) (1971)
**[[Tutto quello che avreste voluto sapere sul sesso * ma non avete mai osato chiedere]]* (*Everything You Always Wanted to Know About Sex * But Were Afraid to Ask*) (1972)
**[[Il dormiglione]]* (*Sleeper*) (1973)
**[[Amore e guerra (film)|Amore e Guerra]]* (*Love and Death*) (1975)
**[[Io e Annie]]* (*Annie Hall*) (1977)
**[[Interiors]]* (*Interiors*) (1978)
**[[Manhattan (film)|Manhattan]]* (*Manhattan*) (1979)
**[[Stardust Memories]]* (*Stardust Memories*) (1980)
**[[Una commedia sexy in una notte di mezza estate]]* (*A Midsummer Night's Sex Comedy*) (1982)
**[[Zelig (film)|Zelig]]* (*Zelig*) (1983)
**[[Broadway Danny Rose]]* (*Broadway Danny Rose*) (1984)
**[[La rosa purpurea del Cairo]]* (*The Purple Rose of Cairo*) (1985)
**[[Hannah e le sue sorelle]]* (*Hannah and Her Sisters*) (1985)
**[[Radio Days]]* (*Radio Days*) (1987)
**[[Settembre (film)|Settembre]]* (*September*) (1987)
**[[Un'altra donna (film)|Un'altra donna]]* (*Another Woman*) (1988)
**[[Edipo relitto]]* (*Oedipus Wrecks*) episodio di *[[New York Stories]]* (*New York Stories*) (1989)
**[[Crimini e misfatti]]* (*Crimes and Misdemeanors*) (1989)
**[[Alice (film 1990)|Alice]]* (*Alice*) (1990)
**[[Ombre e nebbia]]* (*Shadows and Fog*) (1992)
**[[Mariti e mogli]]* (*Husbands and Wives*) (1992)
**[[Misterioso omicidio a Manhattan]]* (*Manhattan Murder Mystery*) (1993)
**[[Pallottole su Broadway]]* (*Bullets Over Broadway*) (1994)
**[[Don't Drink the Water]]*, film per la TV (1994)
**[[La dea dell'amore]]* (*Mighty Aphrodite*) (1995)
**[[Tutti dicono I Love You]]* (*Everyone Says I Love You*) (1996)
**[[Harry a pezzi]]* (*Deconstructing Harry*) (1997)
**[[Celebrity (film)|Celebrity]]* (*Celebrity*) (1998)
**[[Accordi e disaccordi]]* (*Sweet and Lowdown*) (1999)
**[[Criminali da strapazzo]]* (*Small Time Crooks*) (2000)
**[[La maledizione dello scorpione di giada]]* (*The Curse of the Jade Scorpion*) (2001)
**[[Sounds from the Town I Love]]*, episodiu dû documentario *[[The Concert for New York City]]* (2001)
**[[Hollywood Ending]]* (*Hollywood Ending*) (2002)
**[[Anything Else]]* (*Anything Else*) (2003)
**[[Melinda e Melinda]]* (*Melinda and Melinda*) (2004)
**[[Match Point]]* (*Match Point*) (2005)
**[[Scoop (film)|Scoop]]* (*Scoop*) (2006)
**[[Sogni e delitti]]* (*Cassandra's Dream*) (2007)
**[[Vicky Cristina Barcelona]]* (*Vicky Cristina Barcelona*) (2008)
**[[Whatever Works]]* (2009)

Allen, Woody
Allen, Woody
Allen, Woody
Ciàccula

La **ciàccula** è nu lumi custituitu d'un vastuni o sìmuli â cui summitati s'attròvanu sustanzi risinusi o àutru matiriali nciammàbbili c'abbrucia lentamenti risistennu a lu ventu.

Catigurìa:Mminzioni umani
Ntorcia

La **ntorcia** (forsi dû spagnolu "antorcha" câ prununza "antòrcia") è na ciàccula furmata di stoppa e cordi ritorti e di rèsina o àutri matiriali nciammàbbili.

Catigurìa:Mminzioni umani
Augustu Pinochet

**Augustu Pinochet** (natu agghiri lu 1915, mortu 10 di dicèmmiru 2006) fu ginirali di l'asèrcitu cilenu. Prutagunista di nu còrpu di statu cuntra Salvador Allende lu 11 di sittèmmiru dû 1973, guidò lu Cili agghiri nu riggimi militari di tipu dittaturiali. Accusatu d'aviri fattu scumpàriri o d'aviri ammazzatu cintinara di genti, s'arritirò dâ guida dû sò paisi ntô 1990.

Pinochet, Augustu
Pinochet, Augustu
Pinochet, Augustu
Arricanuscimentu dâ lingua siciliana

La lingua siciliana, parrata di na dicina di miliuna di pirsuni ntô munnu nun è ricanusciuta di nuddu. Lu cuvèrnu italianu nun arricanusci lu sicilianu comu lingua e lu cuvernu riggiunali sicilianu havi na pusizzioni chi pir ora è favurèvuli sulu ntô principiu.

## La storia

* Versu lu 2000, Lu Parramentu riggiunali sicilianu facìa na liggi pû nzignamentu dû sicilianu nta tutti li scoli di l'ìsula, ma l’avanzati ntô sistema aducativu hannu statu assai adaciati chî menzi fracchechi.

* Poi ntô 2006, chiossai dû 92% dî scoli siciliani di primu e secunnu gradu addumànnanu cchiù spazziu pi nzignamenti di caràttiri sicilianu (lingua siciliana, tradizzioni pupulari, storia, eccetra, di Sicilia). Chissu è lu risurtatu di na ricerca fatta di l'IRRE nta 300 scoli siciliani.

* Ntô misi di dicèmmiru di lu 2006, lu partitu pulìticu sicilianu L'Altra Sicilia, nzèmmula a àutri suggetti c'hannu adirutu â nizziativa, havi lanzatu un pruggettu di liggi di nizziativa pupulari pâ difisa dâ lingua tradizziunali dî siciliani, la Lingua siciliana. Lu pruggettu di ssi cristiani, si basa supra la ntroduzzioni di lu Sicilianu e d'àutri "materi" di civirtati siciliana (storia, littiratura, triatru, ecc.) ntê scoli siciliani, supra lu bilinguismu (ntê ducumenti pùbbrici, ntê nzegni, ntê nnicazzioni stratali), supra la criazzioni di na radiu-tv autenticamenti siciliana. Iddi cògghinu li 10.000 firmi pi strata, tra muvimenti e assuciazzioni a iddi vicini, ntâ Sicilia e a l'èstiru e cunfìdanu chinamenti ntô successu di l'opirazzioni, pirchì sunnu cunvinti ca quantu cchiù sunnu li firmi, tantu cchiù la diputazzioni a Palazzu Riali nun poti gnuràrinni lu missaggiu. 

## Liami nterni

*Lingua siciliana
*L'Altra Sicilia

## Lijami di fora

*Laltrasicilia.org: Pruggettu linguìsticu di L'Altra Sicilia: pi lu bilinguismu ufficiali 'n Sicilia
*Orizzontescuola.it: Secunnu l'IRRE, 93% dî scoli siciliani vonnu nzignari la lingua siciliana

Catigurìa:Sicilia
Hōryū-ji

**Hōryū-ji** è nu tempiu buddista dâ citati di Ikaruga-no-Sato, abbicinu a Nara, 'n Giappuni. 

Li fàbbrichi cchiù antichi, (lu *Kondō*, la pagoda a 5 chiani e la porta cintrali) foru custruiti duranti lu pirìudu Asuka e vennu cunziddirati li cchiù antichi custruzzioni di lignu chi si putìssiru attruvari pi tuttu lu munnu.
__TOC__

## Storia dû tempiu

Secunnu ê testi antichi, lu mpiraturi *Yōmei*, assai malatu, fici lu votu di fabbricari un tempiu ntra cui avissi a fattu mèttiri na stàtua di Buddha p'attèniri la cura. Picca doppu murìu, senza aviri pututu accabbari lu propiu votu, ma la mpiratrici Suiko e lu prìncipi reditariu Shōtoku fìciru custruiri, ntô 607 un tempiu chiamatu *tempiu Ikagura* (dû nomu dû locu unni spuntava) o Hōryū-ji (â littra: «Tempiu dâ Liggi Ciurenti»), secunnu ê ntinzioni dû mpiraturi.

Ntô 1993, lu tempiu fu lu primu locu giappunisi pi èssiri arricanusciutu comu patrimoniu munniali di l'umanitati.



## Oggetti d'arti
Lu tempiu cunteni nu granni nùmmuru d'oggetti di granni valuri, affrischi, stàtui e àutri oggetti d'arti chi arrivìlanu nfruenzi cinisi, coreani e inniani.
Unu dî cchiù mpurtanti tisori cunzirvati ntô tempiu è nu tirzettu di Shaka (lu Buddha stòricu) cu dui servi allatu d'iddu.

## Gallirìa di mmàggini

Image:Horyu-ji15s3200.jpg|Divinitati prutittrici
Image:Horyu-ji36s3200.jpg|Lu pavigghiuni dî sònnura
Image:Horyu-ji34s3200.jpg|La porta principali
Image:Horyu-ji08s3200.jpg|Lu *Kondō* e la pagoda a 5 chiani


## Vuci currilati
*Nara
*Patrimoniu munniali di l'umanitati

## Liami sterni
*Situ dû tempiu

Catigurìa:Riliggiuni
Catigurìa:Giappuni
Canton Argovia

thumbnail|Lu cantuni di Argovia

Lu **cantuni Argovia** è nu cantuni di la Svizzira tidesca. Occupa nu tirritoriu assai vastu tra lu cantuni di Zurigu e lu Cantuni di Basilea. La capitali è Aarau.

Argovia (cantuni)
Duminiu pùbbricu

Dû puntu di vista ntirnazziunali, lu **duminiu pùbblicu** è d'assiemi d'òpiri di ncegnu e àutri canuscenzi pû quali nudda pirsuna o organizzazzioni havi nu ntiressi pi prupietariu.

Catigurìa:Liggi
Betamax

Lu *Betamax*, ca fu sviluppatu di Sony, fu lu primu sistema di videoriggistrazzioni magnètica distinatu ô mircatu dumèsticu. Arrivau arcuni anni prima dô VHS, ca di tanti è cunzidiratu "tecnicamenti nfiriuri" rispettu ô pruduttu di Sony, ma ca grazzi a arcuni fattura fu l'ùnicu a diffunnirisi appiddaveru. È opinioni cumuni ca foru l'erruri dô marketing di Sony a dicritari lu fallimentu di sta prumittenti ticnoluggìa, pirchì chista nun cuncidìu li dritti di sfruttamentu macari a autri azzienni comu mmeci fici JVC cô VHS. Ma accuntintàrisi di sta mutivazzioni sarìa quantu menu superficiali.

Catigurìa:Apparecchi
Catigurìa:Ticnoluggìa
Santu Filippu

**Santu Filippu** (o **San Fulippu**) è nu cumuni dâ pruvincia di Missina e di circa 7.000 (settimila) abbitanti.

## Tradizzioni e manifestazzioni

* Carnalivari di Cattafi. Sfilati e corsi mascarati. Û Scacciuni.
* 13 giugnu, Festa di Sant'Antoniu di Pàduva. Fistiggiamenti.

Catigurìa:Cumuni dâ pruvincia di Missina
Hapkido

Lu **Hapkido** (o **Hap Ki Do**) è n' arti marziali coriana. 'N lingua coriana, *Hap* signìfica "coordinazzioni" o "unioni"; *Ki* discrivi l'energìa nterna, lu spìritu, la risistenza, o la forza; e *Do* signìfica "arti" o "via". 

Hapkido veni quinni traduttu littirarmenti comu *"unioni-energia-via"*, ma è cchiù spissu risu comu *"la via dâ coordinazzioni di l'energìa"* o *"l'arti dâ coordinazzioni dâ forza"*.

Lu Hapkido mpiega levi, punti di prissioni, pruiezzioni, càuci e àutri corpi principalmenti pi la difisa pirsunali. Li pratticanti di Hapkido mpàranu a usari e cuntrullari lu dò *"peyang"* e chiddu di cù attacca. Chistu pirchì lu Hapkido enfatizza li muvimenti circulari, li muvimenti senza uppòniri risistenza e lu cuntrollu di l' avvirsariu. 

Benchì lu Hapkido cuntegna sia tècnichi d'evasioni chi tècnichi di ntrata, la fini d'assai situazzioni cunzisti nta l'avvicinàrisi a l'avvirsariu p'effittuari corpi a brevi distanza, levi o pruiezzioni. Lu pratticanti di Hapkido cerca quinni di avvantaggiàrisi attraversu tècnichi, circannu d'evitari l'usu di forza contra forza.

## Web links
* World Martial Arts Fderation All martial arts can join us WMF

Catigurìa:Arti marziali
Gulfu Pèrsicu

Lu **gulfu Pèrsicu** è lu vrazzu di mari chiusu tra l'Ocèanu Indianu, lu cuntinenti asiaticu e la pinìsula aràbbica. Ci si trasi di lu strittu di Ormuz. A Nord ci stapi l'Iran. A sud c'è l'Oman, l'Arabbia Saudita, l'Emirati Arabbi Uniti e lu Bahrein. Lu Golfu si chiudi a uccidenti cu l'estuari dû Tigri e di l'Eufrati, chi confluisciunu ntâ n'unicu ciumi â fruntera tra lu Kuweit l'Iraq e l'Iran.
خليج فارس

Catigurìa:Mediu Urienti
Lussinu

**Lussinu** (*ntô [[Lingua croata|croatu]]: Lošinj*) è n'ìsula dâ Croazzia nta l'àutu Adriàticu. Situata ntâ banna miridiunali dû golfu dû Quarneru fa parti dâ cuntea lituràneu-muntana (*ntô [[Lingua croata|croatu]]: Primorsko-goranska županija*), cû capulocu Ciumi (*ntô [[Lingua croata|croatu]]: Rijeka*), macari canusciuta cû nomu talianu *Fiume*.

## Situ esternu
* Situ dû Turismu di Lussingranni

Rifirimenti: :it:Lussino

Catigurìa:Croazzia
Staccia

La **staccia** è nu grossu palu di lignu usatu pi la ricinzioni.

Catigurìa:Mminzioni umani
Catigurìa:Lignu
Barrancu (sdirrupu)

Lu **barrancu** (forsi dû spagnolu "barranco") è nu sdirrupu, nu scuscinnimentu di lu turrenu.

Catigurìa:Giugrafìa
Culunnetta

La **culunnetta** è nu mòbbuli nicu dâ càmmara di lettu.

Catigurìa:Mminzioni umani
Catigurìa:Mòbbuli
AIRE

L' **AIRE** è l'anàgrafi di li taliani risidenti a l'èstiru. Li listi sunnu gistuti dî cumuna d'emigrazzioni e dû ministeru di lu nternu.

Catigurìa:Acrònimi
Catigurìa:Amministrazzioni
Ciasca

La **ciasca** è nu ricipienti sìmuli a nu ciascu, ma cu la panza scacciata, ca s'usa comu burraccia. La virsioni nica si chiama puru **ciaschitedda**.

Catigurìa:Ricipienti
Bìfara

**Bìfara** pò rifiriri a:
*nu fruttu: Bìfara (ficu)
*nu strumentu musicali: Bìfara (strumentu musicali)
Ficudìnnia

Lu **Ficudìnnia** o **Ficupala** o macari **Ficurìnia** è na chianta grascia di lu gèniri Opunzia (Opuntia ficus–indica) origginaria dî riggiuni trupicali, cu spini, fusti virdi e carnusi e ciuri cu curolla vistusa. 

È cultivata nta l’Italia miridiunali e ntâ Sicilia pi furmari sipali. 

Sta chianta pruduci nu fruttu cummistìbbili cu buccia cusparsa di sètuli puncenti, purpa duci e ricca di simenzi.

Catigurìa:Chianti
Catigurìa:850 palori siciliani di basi
Zitu

Lu **zitu** è nu picciottu, omu cu cui s'havi na rilazzioni sintimintali, speci stàbbili.

Poti èssiri puru lu prumisu spusu.

Catigurìa:Rolu
Catigurìa:Amuri
Zita

La **zita** è na picciotta, na fìmmina cu cui s'havi na rilazzioni sintimintali, speci stàbbili.

Poti èssiri puru la prumisa spusa.

Catigurìa:Rolu
Catigurìa:Amuri
Frenu

Lu **frenu** è l'èriva tagghiata, siccata e distinata a èssiri usata comu furaggiu. 

Catigurìa:Agricultura
Catigurìa:Chianti
Figghiu

Lu **figghiu** è n'èssiri umanu cunzidiratu rispettu a cu l’havi figghiatu. 

Poti èssiri midemma nu nnivìduu di sessu maschili Figghiu = Figlio
Di sessu femminili 
Figghia = Figlia.

Catigurìa:Famigghia
Catigurìa:850 palori siciliani di basi
Nfrinzaturi

Lu **nfrinzaturi** è na pirsuna nun discreta e curiusa ca s'ammisca nta cosi ca nun la riguàrdanu.

Catigurìa:Rolu
Ficu (fruttu)

La **ficu** è nu fruttu cu la scorcia virdi, nìura o russa, purpa tènnira e zuccarina furmata di na massa di coccia, ca si mancia friscu o siccu. Lu plurali s'arresta lu stissu:  ficu.

Usatu comu àrvulu di ùmmura, pi li sò fogghi làrichi, li dui qualitati 'n Sicilia sunnu chiamati *Sangiuvannari* (maturazzioni â fini di giugnu) e *austini* ('n Italia li austini si chiamanu 'n talianu *settembrini* pirchì matùranu tanticchedda cchiù tardu).

Catigurìa:Frutta
Catigurìa:850 palori siciliani di basi
Mmàggini

La **mmàggini** è na forma stiriuri d'un corpu pirciputa chî senzi, speci câ vista.

Catigurìa:Cosi
Scopu

Lu **scopu** è n'obbittivu n vista dû quali veni prisa na nizziativa o si compi n’azzioni.

Catigurìa:Cosi
Ciuri

'N butànica, lu **ciuri** (scrittu macari comu **çiuri, xiuri, hiuri, sciuri**) esti nu fustu mudificatu pâ funzzioni ripruduttiva. Li sò fogghî si dìcinu antufilli.

## Anatumia
Lu ciuri eni fattu di virticìlli, ca sunnu strutturi furmati di ruppa di antufilli; nu tìpicu ciuri di n'angiusperma havi comu virticilli lu càlici, la corolla, lu ginèceo, l'andròceo, c'hannu comu elementi rispittivamenti li sèpali, li pètali, li carpelli e li stami.

## Significatu biològgicu
Lu ciuri è lu mezzu evolutivu pâ ntirnalizzazziuni dû gamitufìtu. Iddu havi accussì modu di pirpitrari lu ciclu apludiplonti nnipinnentimenti dô mezzu acquosu.

## Ciuri comu dicurazziuni
Lu ciuri è spissu la parti cchiù bedda e appariscenti di na chianta, ginirarmenti cu pètali culurati e spissu ciaurusi.

## Talìa puru
* Ciuri ciuri
* Hibiscus
* Kolkwitzia

Catigurìa:Chianti
Puncigghiuni

Lu **puncigghiuni** è n'òrganu custituitu di n’appinnici appuntuta, cava o surcata d'un canalinu, carattirìsticu di vari Artròpudi e d'arcuni Virtibbrati, attu a pùnciri speci mittennu na sustanza vilinusa o irritanti sicreta d'appòsiti ghiànnuli. Quannu lu puncigghiuni è di dimininzioni nichi, veni chiamatu "puncigghiuneddu".

## Sprissioni
* «mèttiri puncigghiuna» o «mittiri puncigghiuni ntra la genti» – nzullintari a quarchidunu 

## Rifirimenti


Catigurìa:Armali
Cabbillotu

Lu **cabbillotu** è cu havi turrenu a gabbella.

'N Sicilia, è puru l'affittuariu di n’azzienna agrìcula ca spissu subbaffitta a lotti nichi o amministra attraversu vari formi di cumparticipazzioni. 

Catigurìa:Tirrenu
Catigurìa:Giugrafìa
Mitateri

Lu **mitateri** è lu cuntadinu o capu di na famigghia culònica ca travagghia un puderi cu cuntrattu di mitatarìa.

Catigurìa:Rolu
Affittu

L' **affittu** è nu cuntrattu cû quali lu prupitariu d'un beni nni cedi timpuraniamenti l’usu arreri cumpenzu.

Catigurìa:Cosi
Catigurìa:850 palori siciliani di basi
Ntinzioni

La **ntinzioni** è na tinnenza, na nclinazzioni dâ vuluntati a còmpiri na ditirminata azzioni o a jùnciri nu scopu.

Catigurìa:Cosi
Finalitati

Pi **finalitati** n filosufìa si ntenni la carattiristica rifiruta a ogni particulari abbinimentu o prucessu, direttu a nu cumpimentu o mutivatu di nu scopu priditirminatu ca saddsisfa nu bisognu propriu o di àutri. 

Catigurìa:Filusufìa
Fogghia

La **fogghia** è ognadunu di l'òrgani, cu superfici appiattita e suttili di culuri vìridi, uniti d'un pìcciulu a lu fustu o a li rami di na chianta.

Catigurìa:Chianti
Catigurìa:850 palori siciliani di basi
Cunnuttu (canali)

Lu **cunnuttu** è nu canali scavatu nta lu turrenu pû sculu di l'acqui chiuvuti.

Catigurìa:Mminzioni umani
Cunnuttu (fogna)

Lu **cunnuttu dâ fogna** - chiamatu macari sulu **fogna** o **fognatura** - è lu nzemi dî strutturi e costruzzioni ca s'attròvanu suttaterra e ca aggiùvanu pi cogghiri l' acqua usata dî cristiani, dî nnustrî e di àutri cosi, comu macari l'acqua di celu e àutri acqui, ca fluscianu luntanu d'unni càmpanu li genti.

La riti dâ fogna veni cunziddirata nu survizzu di basi, macari si ntê citati di li paìsi sutta sviluppu sti riti sunnu ô spissu junciuti a la stissa riti di l'acqua pi bìviri. Chistu crìa probblemi pâ saluti. Na vota si pinzava a custruiri pi prima la riti pi l'acqua pi bìviri, lassannu pû futuru la custruzzioni dâ riti dâ fogna. Ora mmeci stu survizzu avi a jèssiri unu dî primi cosi pâ custruzzioni di novi centri di citati nta la majuranza dî nazzioni.

Catigurìa:Lurdìa
Fùrmini

Lu **fùrmini** è na viulenta scàrrica alèttrica ca si virìfica nta l’attimusfera tra dui nèuli, tra na nèula e la superfici tirrestri o a lu nternu di na stissa nèula, accumpagnata di vistusi manifistazzioni luminusi e sunori.

Catigurìa:Mitiuruluggìa
Pazzu

thumb|Bronzinu: ''Alligurìa di l'amuri''.
Lu **pazzu** o **foddi** è cu havi pirdutu la raggiuni.

Catigurìa:Saluti
Stucciu (fòdiru)

Lu **stucciu** è na guaina, speci di coriu o di mitallu, n cui si riponi n’arma di tagghiu, na baiunetta o sìmuli.

Catigurìa:Cosi
Pazzìa

Lu **pazzìa** è la cunnizzioni di cu è affettu di gravi malatìa mintali, di na pèrdita dâ raggiuni, assuciata pi lu cchiù a cumpurtamenti abnormi, a li voti 'uremma viulenti

Catigurìa:Saluti
Funtana

La **funtana** è nu nchiantu pi l’erugazzioni d'acqua ca pruveni dirittamenti di na surgenti o di n'acquiduttu. Na funtana pùbbblica pò custituiri nu munumentu: è lu casu di la funtana Pritoria a Palermu o di la funtana di Trevi a Roma.

Catigurìa:Cosi
Fòrficia

La **fòrficia** (ca si dici "le forbici" 'n talianu) è nu strummentu pi tagghiari furmatu di dui lami d’azzaru, ncruciati e firmati a lu centru di nu pernu, c'hannu â strimitati dui aneddi nta cui si nfìlanu l’ìnnici e lu pòllici dâ manu.

Sta palora siciliana diriva di lu tèrmini latinu "forfex". 

## Antichi e vari mudelli

Image:Scissors turkey.jpg|Fòrficia dû sèculu II, Turchìa
Image:Scissors china.jpg|Fòrficia dâ Cina, Dinastìa Tang (618 - 907)
Image:Skalm_2.JPG|Fòrficia Fiskars, c. 1967


Catigurìa:Mminzioni umani
Catigurìa:850 palori siciliani di basi
Furca (attrezzu)

La **furca** è n'attrezzu agrìculu usatu p'arrimìviri frenu, pagghia e sìmuli, furmatu d'un longu mànicu di lignu cu nziruta na furcedda di ferru cu dui o cchiù denti lievimenti arcuati.

Catigurìa:Agricultura
Catigurìa:Mminzioni umani
Furca (patìbbulu)

La **furca** è nu patìbbulu pi mpiccari furmatu di dui pali nfissi ntô tirrenu e uniti n àutu d'un terzu palu a lu quali si liga lu capistru.

Catigurìa:Giustizzia
Bruccetta

La **bruccetta** (forsi dû francisi "brochette" câ prununza "broscètt") esti n'utènsìli pâ tàvula o pâ cucina usata pri appizzari l'alimenta e purtàrili direttamenti â vucca senza mancu bisognu di tuccalli chî ìrita, o pri tinìrili fermi pri tagghiàrili. La brucetta esti custituita di du' o quattru strimitati appuntuti misi a usu spicciaturi pri cògghiri lu manciari, e d'un mànicu pri putilla tèniri assistimata nnî manu. N gèniri esti faciuta d'un pezzu sulu di mitallu, di pràstica, di lìgnu ecc...

Mmeci lu sustantivu sicilianu **Furchetta** veni dâ palora siciliana "Furca".

Catigurìa:Mminzioni umani
Catigurìa:850 palori siciliani di basi
Firettu

Lu **firettu** è n'oggettu di mitallu, cillulosa, tartuga e sìmuli, ripiegatu n dui, usatu pi cògghiri e appuntari li capiddi nta l'accunzaturi fimminili.

Catigurìa:Nnumenti
Canigghiola

La **canigghiola** è lu pruduttu di disquamazzioni di l’epidèrmidi, speci di lu coriu capiddutu.

Catigurìa:Capiddi
Forma

La **forma** è l'aspettu estiriuri di quarchiccosa ditirminatu speci di lu cuntornu ca nni dilìmmita la superfici o lu vulumi.

Catigurìa:Cosi
Furmìcula

La **furmìcula** (o **furmica**) è nu nzettu nicareddu (dâ famìgghia dî furmìcidi o Formicidae) ca campa n sucitati organizzati, speci notu pi la sò labburiusitati.

Havi nu corpu beni distintu n tri riggiuni, occhi cumposti e antinni ripiegati, li cui màsculi, comu li riggini, sunnu ginirarmenti pruvvisti d'ali, mentri l'opirara sunnu nun ficunni.

## Ntâ littiratura siciliana
Dû Cantu Sestu di *[[Don Chisciotti e Sanciu Panza]]* di Giuvanni Meli:
:È giustu ch'imitannu la furmica,
:Jeu me mittissi l'ali a lu calcagnu...

## Lijami di fora
*  Antweb from The California Academy of Sciences
*  AntBlog a website dedicated to the study of ant colonies
*  AntBase - a taxonomic database with literature sources
*  Discover Life— images, information and links

Catigurìa:Nzetti
Catigurìa:850 palori siciliani di basi
Furneddu

Lu **furneddu** è n'apparecchiu di varia foggia ca pruduci caluri o focu vivu, utilizzatu speci pâ cuttura di li cibbi, funziunanti cu diversi tipi di cummustìbbuli.

Catigurìa:Mminzioni umani
Furnu

Lu **furnu** è na custruzzioni n muratura cu suffittu a vota e apritura semicirculari o rittanculari, quadiatu tràmiti la ntroduzzioni di cummustìbbili o a alittricitati, ca servi pi còciri pani, duci e àutri cibbi.

Catigurìa:Mminzioni umani
Catigurìa:850 palori siciliani di basi
Tannura

La **tannura** è nu ricipienti di mitallu o di terracotta nta cui si tennu braci addumati pi quadiari n'ammienti. E' puru chiamatu "braceri".

E' macari nu focolari ri cucina a ligna. A pignata si metti a vuddjirisupra n pianu fattu ri circa ri fierru concentrichi ppi adattari a rannizza ro purtusu. A parola molto probabbilmenti vèni ri l'arabu *tandour* ca è u furnu ri terracotta ca si usa n tuttu u Mediu Orienti.

Catigurìa:Mminzioni umani
Furtizza

**Furtizza** pò rifiriri a:
*na furtificazzioni: Furtizza (furtificazzioni)
*la vagghiardìa: Furtizza (forza fìsica)
Furtizza (furtificazzioni)

thumb|400px|Lu casteddu Eurialu a Sarausa, na furtizza di èbbica antica.
Lu **furtizza** è n'òpira di furtificazzioni cinta di mura, a li voti pruvvista d'òpiri supprimintari comu turri o rivillini pi facilitàrini la difisa militari. 

Catigurìa:Cosi
Furnaru

Lu **furnaru** o **pannitteri** è ntê furni l'addettu â lavurazzioni e cuttura di lu pani. E' puru cu vinni lu pani.

Catigurìa:Prufissioni
Cocciu (alica)

Lu **cocciu** è na nciammazzioni purulenta di un fullìculu pilìfiru e di lu tissutu adiacenti, pruvucata n gèniri di microrganismi di la speci stafilococcu, ca càusa arrussamentu, tumifazzioni e suppurazzioni.

Catigurìa:Cosi
Furzatu

Lu **furzatu** è nu priciuneru.

Speci n passatu, era cu avìa statu cunnannatu a li travagghi furzati .

Catigurìa:Rolu
Ritrattu

Lu **ritrattu** è na raffigurazzioni ntôn disegnu, ntôn dipintu, nta na miniatura, nta na scultura, ecc., dî fattizzi e dâ figura ntera o parziali di na pirsuna.

Catigurìa:Cosi
Basi naturali dî logaritmi

La **basi dî logaritmi naturali** è nu nùmmuru riali, chi di sòlitu si dinota cu la littra e, e chi currispunni a circa 2.718281828. Stu nùmmuru si pò scrìviri matimaticamenti comu

e=\lim_{n\rightarrow\infty}\left(1+\frac1n\right)^n

Lu sò sviluppu n frazzioni cuntinua è:

: e =[2;1,2.1,1,4,1,1,6,1,1,8,1,1,10,1,1,12,1,1,14,1, \dots ] \!\, . 

Catigurìa:Matimàtica
Catigurìa:Custanti matimatichi
Pi grecu

**Pi grecu**, marcatu n matimàtica cu la littra \pi è nu nùmmuru riali chi currispunni a circa 3.1415926. É la frazzioni chi rapprisenta quanti voti nu diàmitru trasi ntâ sò circunfirenza.

Catigurìa:Matimàtica
Catigurìa:Custanti matimatichi
E

* **E** è la secunna vucali e la quinta littra di l'alfabbetu
* 'N matimàtica rapprisenta la Basi naturali dî logaritmi
* 'N fìsica la littra E (maiùscula) rapprisenta l'energìa
* «Ê» è la cuntrazzioni di «a li» (p'asempiu: dallu ê picciriddi)
* «è» è la cuniugazzioni dâ terza pirsuna sigulari dû verbu «èssiri»
* e, congiunzioni n grammàtica
Fotu

La **fotu** è la furma accurzata di fotugrafìa.  Lu plurali s'arresta "fotu".

Catigurìa:Cosi
Catigurìa:Fotugrafìa
Catigurìa:850 palori siciliani di basi
Tirribbiliu

Lu **tirribbìliu** è nu rumuri ntenzu e cunfusu pruduttu di cchiù cosi o pirsuni.

Catigurìa:Scrusci
Circunfirenza

Na **circunfirenza** eni lu locu dî punti iquiddistanti di nu puntu fissu chiamatu *[[centru]]*. La distanza custanti dû centru a nu puntu dâ circunfirenza si chiama **[[ràiu]]**. Lu **[[diamitru]]** è l'estinsioni massima di nu cerchiu e currispunni a du voti lu ràiu.

N sicilianu si usa puru la parola **cerchiu** o **circulu**, chi pirò pò puru significari tutta la riggiuni dintra nu pianu dilimitata di la circunfirenza.

## Giometrìa
La parola **circunfirenza** è puru ntisa comu la lunchizza dâ curva chiusa chi idda rapprisenta. Nti stu sensu, n giomitrìa havi la stissa funzioni dû pirìmitru pî pulìguna.

Ntâ nu sistema di rifirmentu cartisianu, siddu lu centru havi coordinati (a,b) e lu raiu è R, l'equazzioni algèbbrica chi rapprisenta na circunfirenza è:

(x-a)^2+(y-b)^2=R^2.


La parola **circunfirenza** si rifirisci a nu circulu o a n'ellissi eggh'eni la lunchizza dâ curva chiusa chi lu rapprisenta. Nti stu sensu la circunfirenza è l'equivalenti dî pirìmitru di nu puligunu.

## Circunfirenza di nu circulu
La circunfirenza di nu cìrculu pò ssiri calculata di lu sò diàmitru usannu la fòrmula:

:c=\pi\cdot{d}.\,\!

O, sustituennu lu diàmmitru a lu raiu:

:c=2\pi\cdot{r}=\pi\cdot{2r},\,\!

unni *r* eni lu raiu, *d* eni lu diàmmmitru di lu cìrculu e la littra greca pi eni difinuta comu lu rapportu ntra la circunfirenza di lu cìrculu cu lu sò diàmmmitru (lu valuri numèricu eni  3.141 592 653 589 793...).

Catigurìa:Matimàtica
Catigurìa:Giometrìa
Fràula

La **fràula** èni un fruttu di culuri russu forti, a forma di cori, duci e ciavurusu.

E' puru lu nnomu dî chianti di lu gèniri Fragaria, chi pussèrinu pàmpini cu un bordu irregulari , ciuri janchi nichi e nfruttiscenza russa china d'acheni. 

Catigurìa:Frutta
Pezzu

Lu **pezzu** è na parti, ginirarmenti nica, di nu matiriali sòludu. E lu **pizzuni** è nu pezzu grossu di quarchiccosa. 

Catigurìa:Cosi
Trappitu (torchiu)

Lu **trappitu** è na màchina pâ francitura di prudotti agrìculi, speci di l'alivi, prudicennu accussì l'ogghiu.

Catigurìa:Mminzioni umani
Catigurìa:Màchini
Frati

Cu la parola **frati** si pòti diri  du' cosi. Pò siri ntô sensu riliggiòsu o ntô sensu da famigghia. Ntô sensu Religiousu sunnu li parrina do cunventu. Ntô sensu da famigghia: frati e soru ca ponu aviri a stissa matri u patri ene n'avutru poti siri ca nu patri sulu e li matri su avitri si po diri ca su fratasri . 

Catigurìa:Famigghia
Quadumi

Lu **quadumi** sunnu li ntiriura di l'armali macillati e tutti ddi parti ca, puru nun facennu parti dâ carcassa, sunnu cummistìbbili.

Catigurìa:Carnizzirìa
Catigurìa:Carni
Ruttura (frattura)

La **ruttura** è na spaccatura.

Poti èssiri midemma la ruttura di n'ossu causata speci d'un tràuma.

Catigurìa:Fatti
Sipala

La **sipala** è na fila d'arvusti o àutri chianti, disposti fittamenti e pi na certa stenzioni pi limitari o ricintari o comu urnamentu di viali e jardina.

Catigurìa:Chianti
Freccia

La **freccia** è n'asta nica ricanti a na strimità na punta e a l’àutra na cocca, ca si tira cu l’arcu o cu la balestra.

Catigurìa:Cosi
Frinisìa

La **frinisìa** è na pazzìa furiusa, nu statu di dilliriu cuntinuatu.

Catigurìa:Cumpurtamentu umanu
Sdilliriu

Lu **sdilliriu** è na forti frinisìa, n'esaltazzioni, nu granni entusiasmu, n'eccitazzioni. 

Catigurìa:Cumpurtamentu umanu
Prescia

La **prescia** è nu dissideriu o nu bisognu di cunchiùdiri cu granni rapiditati zocca si sta facennu o ca si sta pi fàciri.

Catigurìa:Fatti
Pisciuòvu

thumb|300px|Nu classicu pisciuòvu.
Lu **pisciuòvu** o **frocia** è na vivanna priparata frijennu nu mpasto d'ova sbattuti cu junta di ncridienti vari, comu pi esempiu patati a fiddini e furmagghi, nzinu a chi nun si rapprenni.

### Nutanna

Ntê cumunitati siciliani di Francia, s'usa la palora sìculu-francisa "froche" câ prununza "frosh".

## Liami di fora

*Na rizetta siciliana

Catigurìa:Cucina
Sfincia

La **sfincia** è na vivanna duci o salata ca si pripara cu na pastella semilìquita fritta nta ogghiu vugghenti, speci unita a àutri ngridienti.

Catigurìa:Cucina
Friddu

Lu **friddu** è na cunnizzioni attimusfèrica di vascia timpiratura.

Poti èssiri puru la sinzazzioni curpòria ca nni diriva.

Catigurìa:Mitiuruluggìa
Catigurìa:850 palori siciliani di basi
Rizzi di friddu

Li **rizzi di friddu** sunnu dî cuntrazzioni nun vuluntari dâ musculatura schilètrica ca sunnu pruvucati di freddu.

Catigurìa:Fatti
Frunna

La **frunna** è na frasca, nu ramuscellu cu fogghi. 

## Ntâ littiratura siciliana
Di Giuvanni Meli:
:Lu sussurru di li **frunni**,
:Di lu ciumi lu lamentu,

Catigurìa:Chianti
Frunti (anatumìa)

thumb|300px|La fruni di nu picciottu di 27 anni.
La **frunti** è la purzioni dâ facci cumprisa tra l'arcati susu li gigghia e lu nizziu di lu coriu capiddutu.

Catigurìa:Anatumìa
Frunti (lìmmiti)

Lu **frunti** è la parti cchiù avanzata di na catina muntuusa d'orìggini tittònica.

Poti èssiri puru na lìnia longu la quali dui asèrciti si fruntèggianu

È midemma qual'e gghiè fruntera o lìmmiti.

Catigurìa:Giugrafìa
Fruttu

**Fruttu** pò rifiriri a:
*nu pruduttu dî chianti: Fruttu (dî chianti)
*nu risurtatu: Fruttu (risurtatu)
Fruttu (butànica)

Lu **fruttu**, 'n tèrmini butànici, è lu prudottu dâ mudificazzioni di l'ovariu 'n secuitu â ficunnazzioni. Lu significatu biològgicu dô fruttu è furniri prutizzioni, nutrimentu e mezzu di diffusioni ê semi ca cunteni.

Lu **fruttu** è lu pruduttu dî chianti dirivanti di lu ciuri, speci cunzidiratu comu alimentu, di sapuri ginirarmenti duci, comu p'asempiu lu pumu, la cirasa, la pèrsica, la racina ecc.

Catigurìa:Butànica
Catigurìa:Chianti
Frutti

**Frutti** pò rifiriri a:
*li prudutti dî chianti: Frutti (dî chianti)
*li risurtati: Frutti (risurtati)
Fruntispizziu

Lu **fruntispizziu** è la prima pàggina d'un libbru, unni ginirarmenti sunnu innicati lu tìtulu, lu nomu di l’auturi e di l’edituri, lu locu e la data di pubbricazzioni 

Poti èssiri videmma nu fruntuni, nu timpanu di n'edificiu.

Catigurìa:Littiratura
Catigurìa:Architittura
Scacciu

Lu **scacciu** è la frutta cu gusciu lignusu, comu nuci, nucciddi, mènnuli, ecc., o macari la frutta siccata, comu fichi sicchi, prugni sicchi, ecc.
L'origini di 'sta parola è sicuramenti troinisi, unni a storia accuminciau!

Catigurìa:Cucina
Frutta marturana

La **frutta marturana** è la pasta di mènnula ca veni utilizzata pâ rializzazzioni dî duci siciliani, di sòlitu ‘nta forma di frutta. 

Catigurìa:Cucina siciliana
Scupetta

La **scupetta** è n'arma di focu purtàtili, câ canna d'azzaru longa fissata di loncu â cascia e cû càuciu ca s'appoia â spadda.

Catigurìa:Armi
Catigurìa:Guerra
Catigurìa:850 palori siciliani di basi
Fuitina

A **fujitina** (trasfirutu 'n talianu comu *fuitina*) è, â littra, l'attu dû fujirisinni di na banna a n'autra.
Di 'n capu a nu liveḍḍu suciali, 'n Sicilia fu na pràttica ca vinìa purtata avanzi di tempi 'ntichi, macari pirchì i rilazziuna suciali nnê cummunità di l'Ìsula èranu mpustati a tutila dâ famigghia e dâ figghi, suprattuttu chiḍḍi fìmmini, ca pi mutivi ovvi nun putèvanu siri lìbbiri di jiri a travagghiari senza ncuntrari a putinziali supricchiarìa e supraffazziuni di certi òmmini.

Parrannu 'n talianu, a *fujitina* si putissi ntènniri comu na "scappatella" o, cu na lucuzziuni nnuciuta, comu na "fuga d'amore" (*fujuta d'amuri*). 

Catigurìa:Amuri
Catigurìa:Azzioni umani
Mascarò

U **mascarò** è nu dipòsitu nigurastru dî partìculi di cravuni ca arresta dâ cummustiuni ca si veni a furmari ncapu ê pariti o d'intra ê cunnutta di scàrricu dî camina, dî ciminìi, dî stufi e di autri strummenta  ca si tìncinu di nìguru e di scuru. Figurativamenti cc'è soccadunu ca usa sta parola pi difiniri macari i sinni gràfici lassati a muzzu, p'asèmpiu, 'i ncapu a nu fogghiu di carta.

Catigurìa:Cosi
Catigurìa:Lurdìa
Funcia

**Funcia** pò rifiririsi a:
*n'ogganìsmu viggitali: Funcia (organismu viggitali)
*u mussu dû magghiali: Funcia (mussu)
*quannu unu avi a bocca ranni si rici ca avi u funciu: Funcia (i mussa)
Forgia

La **forgia** è lu cufularu supra cui li firrara arruvèntanu lu ferru di travagghiari.

Catigurìa:Cosi
Fuiuta

La **fuiùta** è lu fùjiri 'n gèniri. Ntâ cultura siciliana la **fuiuta** o **scirratina** è puru l'attu chi dui ziti fannu quannu li parenti di armenu unu dî dui sunnu contru la sò rilazzioni. Doppu la fuiuta li dù ziti uttinèvanu l'accordu dî parenti pû spusalizziu, chi di sòlitu si faciva 'n tonu riduttu e rapidamenti. 

La fuiuta dî ziti è divintata sempri cchiù rara.

Catigurìa:Azzioni umani
Focu di Sant'Antoniu

Lu **focu di Sant'Antoniu** è n'affizzioni virali dâ peddi carattirizzata di furmazzioni di viscìculi cu riazzioni nciammatoria cutània, ca s'accumpagna spissu a stati frivili.

Catigurìa:Malatìi
Spirtizza

La **spirtizza** è l’èssiri spertu. Veni a diri quannu na pirsuna capisci bonu e viloci li cosi. Solitamenti quannu unu nun eni spertu veni pigghiatu ppi babbu. 

La **spirtizza** è macari l'attu compiutu da unu spertu o ca si senti tale. Solitamenti na spirtizza po suscitari ammirazioni o far pinzare ca cu a fici è babbu. 

Catigurìa:Cumpurtamentu umanu
Jocu di focu

Lu **jocu di focu** o **jocufocu** è nu razzu pirotècnicu a ràpida cummustioni ca veni lanzatu n celu cu effetti di culuri e di sonu. Ntô dialettu palermitanu la **masculiata** veni a diri la parti finali dû jocufocu.

Catigurìa:Azzioni umani
Catigurìa:Mminzioni umani
Catigurìa:Jocu di focu
Arrubbatina

300px|thumb|Scola d'arrubbatina.
L' **arrubbatina** è l'arrubbari.

## Talìa puru

*Latru

Catigurìa:Azzioni umani
Furtu

Lu **furtu** è lu mpussissàrisi di quarchiccosa c'apparteni a àutri e lu sò risurtatu.

Catigurìa:Azzioni umani
Scartrizza

La **scartrizza** è la capacitati stintiva d'affruntari e risòrviri quarsiasi situazzioni, supirannu li mprivisti cu pruntizza d'ànimu e sagacia.

Catigurìa:Cumpurtamentu umanu
Valparaíso

**Valparaíso** è unu dî principali porti dû Cili, nnî l'Ocèanu Pacìficu, e la capitali dâ Riggiuni di Valparaíso. È la sista cchiù granni cità dû Cili 'n tèrmini di pupulazzioni, cû 263.499 abbitanti (secunnu lu cinzimentu dû 2002). L'ària mitrupulitana di Viña del Valparaíso è la secunna pi istinzioni cchiù granni dû paisi. Jucau nu mpurtanti ròlu giopulìticu ntâ secunna mità dû diciannuvèsimu sèculu. È pusizziunata a 80 km di Santiagu de Cile.

Catigurìa:Cili
Ravenna

**Ravenna** è na cità di l'Emilia-Romagna, capulocu di l'omònima pruvincia. Havi na pupulazzioni di circa 149'000 abbitanti.

## Storia
N èbbica mediuevali appi na granni mpurtanza n sècuitu â dicadenza di Roma tra lu quintu sèculu e l'ottavu sèculu, quannu addivintau prima la capitali di lu mpiru rumanu d'uccidenti ntô 402 sutta lu mpiraturi Onoriu, e pòi la capitali dû regnu Ostrogotu sutta Tiuduricu ntô 492.

Catigurìa:Storia
Fgura

**Fgura** è na cità di medi diminzioni ntî l'ìsula di Malta. É unu dî 68 Cunzigghi Lucali di Malta.

Fgura, ê apparenzi, pari èssiri na nova cità custruita ntî l'anni '60, ma riarmenti havi urìggini preistòrichi; ntâ zona si tròvanu assai sipulcri ca fannu ntujiri ca anticamenti c'era nu stabbilimentu finiciu.

Prima dâ Secunna Guerra Munniali, la cità era nu villaggiu campagnolu cu picca fatturìi spirduti di cui oi arresta quasi nenti.
Oi, Fgura è na zona risidinziali e addivinìu una dî cchiù mpurtanti zoni cummirciali ntâ parti centru-miridiunali di l'ìsula. La santa patrona dâ cità è la Nostra Signura dû Munti Carmelu e veni fistiggiata la secunna dumìnica di giugnettu.

## Liami Esterni

*Fgura Parish

Catigurìa:Malta
Ulanu

**Ulanu** è la dinuminazzioni dû surdatu pulaccu dâ cavallirìa liggera, armati cu na lanza. La riputazzioni di stu tipu di truppi pulacchi causau ca, ô nizziu dû diciannuvèsimu sèculu, na granni parti di l'asèrciti europei criaru unitati militari sìmili. Ntâ maiuranza di l'asèrciti, l'unitati di stu tipu hannu pigghiatu la dinuminazzioni di lanzeri. Nta l'asèrciti tudischi, austrìachi e russi, l'unitati dî lanzeri pulacchi hannu mantinutu la dinuminazzioni urigginali di Ulani.

Catigurìa:Guerra
Xewkija

**Xewkija** (Xeuchia 'n sicilianu) è na cità di l'ìsula di Gozo, Malta.

É gimillata cu Castelvenere (Biniventu).

N'elicòttiru di sirvizziu teni culligata la cità cu l'ariuportu ntirnazziunali di Malta.

Catigurìa:Cumuna di Malta
Helsinki

thumb|Lu portu di Helsinki

**Helsinki** (**Helsingfors** ntâ lingua svidisi) è la capitali dâ Finlandia.

Catigurìa:Capitali di statu
Visuviu

Lu **munti Visuviu** è un vurcanu attivu situatu n Campania ntô tirritoriu di l'omònimu parcu nazziunali stituitu ntô 1996. Distrussi Pompei ntô 79 d.C.

## Lijami di fora
* Assirvatoriu Visuvianu
* Ària Visuviu
* vesuvioweb.com, situ di cultura visuviana
* Il Vesuvio, Gènisi e Storia dû granni Visuvio
* Vesuvioinrete.it, lu purtali dû Vusuviu (situ nun ufficiali)
* Li principali eruzzioni dû Visuviu
* Situ dâ Prutizzioni civili didicatu a lu rìsicu Visuviu

Catigurìa:Vurcani
Catigurìa:Pruvincia di Nàpuli
Contrabbassu

Lu **contrabbassu** eni lu cchiù vasciu strummentu a arcu. La sò funzioni principali eni chidda di mèttiri la basi di l'armunìa di qualiegghiè cumpusizzioni musicali. Raramenti havi nu rolu di sulista, tranni nta li cuncerti scritti apposta p'addimustrari virtuusismu e versu cu nu strummentu curiusu e diffìcili di sunari.

La sò storia accumenza comu tutti li strummenti a arcu ntâ mùsica di l'Innia, ma di lu contrabbassu comu lu videmu ora s'havi la prima nutizzia nta lu trattatu di Silvestru Ganassi Dal Fontego ca lu metti ntâ famigghia di li violi chiamànnulu Arciviola Contrabbassa o Viuluni.
Di sta data lu contrabbassu pigghia na pocu di canciamenti finu a arrivari â virsioni attuali cu 4 o 5 cordi d'azzaru (finu a lu 1920 li cordi èranu di vudeddu).
Di sti tèmpura stu strummentu s'usa oltri ca ntâ mùsica clàssica (unni li megghiu maistra sunnu Franco Petracchi e lu miricanu Gary Karr) ntô jazz c'havi comu sunatura abbirsati Charlie Mingus, Ron Carter, e Niels Pedersen.

Catigurìa:Mùsica